મળતી માહિતી પ્રમાણે જસદણના લોહિયાનગરમાં રહેતા અને મજૂરીકામ કરી પોતાના પરિવારનું ગુજરાન ચલાવતા ડાયાભાઈ પોપટભાઈ મકવાણા નિત્યક્રમ મુજબ વહેલી સવારે તેના પુત્ર દિવ્યેશ(ઉ.વ.6) અને તેમની માતા સવિતાબેન પોપટભાઇ મકવાણાને બાઈક પર લઇ મંદિરે દર્શન કરવા માટે જતા હતા. ત્યારે ત્રિપલ સવારી બાઈક લોહીયાનગરથી શહેરના જૂના બસસ્ટેન્ડ નજીક પહોંચતા સામેથી આવતી જસદણ-રાજકોટ રૂટની એસ.ટી. બસે ત્રિપલ સવારી બાઇકને હડફેટે લેતા બાઈક 40 ફૂટ જેટલા અંતર સુધી ઢસડાયુ હતું. જેમાં પિતા-પુત્રનું ઘટના સ્થળે કમકમાટીભર્યું મોત નીપજ્યું હતું.